sasaminipun. Wondene sipating kewan punika botên prêdulèn dhatêng sintêna kemawon, ugêr badanipun piyambak sampun tuwuk lan sakeca, kapara rêmên nyorok têdhaning tangganipun, kosokwangsulipun, botên rila sangêt manawi ngantosa kacorok têdhanipun, makatên ing sapiturutipun. Ngadil punika têgêsipun jêjêg (timbang padha bobote) ingkang kangge ukuran badaning asanès, dados botên ngukur badanipun piyambak, upaminipun makatên: juru kukum, (tukang ngadili) bilih nuju nindakakên pangadilan, punika botên kenging kanthi kanêpson, nanging kêdah kanthi kawicaksanan lan wêninging panggalih, sarta ing ngriku kêdah ngicali raos sanak kadang putra wayah sasaminipun, liripun, manawi badhe mutus satunggaling prakawis, [praka...]